Χρήστος Φράγκος
 Πήρε το πτυχίο του κλασικού τμήματος της Φιλοσοφικής Σχολής Θεσσαλονίκης. Εργάστηκε ως καθηγητής φιλόλογος σε Γυμνάσια για περισσότερα από 10 χρόνια και εν συνεχεία ως βοηθός της έδρας της νεοτέρας ελληνικής Φιλολογίας, με καθηγητή το Λίνο Πολίτη στο ΑΠΘ. Συμπλήρωσε τις παιδαγωγικές του σπουδές σε πανεπιστήμια των ΗΠΑ, της Γαλλίας και της Ελβετίας. Το 1961 έγινε αριστούχος διδάκτορας και το 1964 υφηγητής παμψηφεί της Παιδαγωγικής στο ΑΠΘ. Στη Γαλλία δίδαξε Νεοελληνική Φιλολογία ως καθηγητής στο Πανεπιστήμιο της Λιόν, από το 1962 ως το 1966. Το 1966 άρχισε να διδάσκει στο Πανεπιστήμιο των Ιωαννίνων και αργότερα στο ΑΠΘ. Τα τελευταία χρόνια της ακαδημαϊκής του σταδιοδρομίας υπηρέτησε ως πρόεδρος του Παιδαγωγικού Τμήματος Νηπιαγωγών του ΑΠΘ. Απεβίωσε τον Ιούνιο του 2014. Η κηδεία του έγινε από τον Ιερό Ναό Αναστάσεως του Κυρίου (εντός των Κοιμητηρίων Θέρμης). "Η έννοια του χρόνου στα αγόρια των δώδεκα χρονών", Θεσσαλονίκη 1961. (διδακτορική διατριβή) "Παιδαγωγικές αντιθέσεις", Θεσσαλονίκη 1964. "Πρόσωπα και πράγματα στην αγωγή των παιδιών προσχολικής ηλικίας" Θεσσαλονίκη 1964 (διατριβή επί υφηγεσία) "L' ancien et la nouvelle pédagogie", Lyon 1965. "Personnes et objets dans l'éducation", Lyon 1966. "Ο ρόλος της οργάνωσης και του συνδυασμού στο μνημονικό πεδίο του εφήβου", Ιωάννινα 1968. "Εισαγωγή στη γενική μεθοδολογία της Ψυχοπαιδαγωγικής", Θεσσαλονίκη 1968. "Η επίδραση της γλωσσικής μορφής του κειμένου στην ανάγνωση των μαθητών και στην κατανόηση", Ιωάννινα 1972. Τέσσερις έρευνες. "Εφαρμογή της μαιευτικής μεθόδου του Σωκράτη σε παιδιά", Ιωάννινα 1973 (έρευνα) Ομαδική εργασία Παιδαγωγικού Εργαστηρίου: "Η διδασκαλία των αρχαίων ελληνικών από μετάφραση" , εκδόσεις Παπαζήση, Αθήνα 1977. "Ψυχοπαιδαγωγική, Θέματα παιδαγωγικής ψυχολογίας, παιδείας, διδακτικής και μάθησης", εκδ. Παπαζήση, σελ. 444, Αθήνα 1977. "Ο Αθανάσιος Ψαλίδας και η "Ελληνική Νομαρχία"," Ιωάννινα 1972. "Οι διδακτικές μέθοδοι των αρχαίων ελληνικών από μετάφραση", εκδ. ΚΕΜΕ, Αθήνα 1976. "Μέθοδοι διδασκαλίας της νεοελληνικής γραμματικής", εκδ. ΚΕΜΕ, Αθήνα 1976. "Ελληνικά και Ευρωπαϊκά Πανεπιστήμια", εκδ. Παπαζήση, Αθήνα 1978. "Η επίδραση του τρόπου εξέτασης στην επίδραση των μαθητών", Ιωάννινα 1978. (έρευνα) "Βασικές Παιδαγωγικές Θέσεις", εκδ. Gutenberg, Αθήνα 1985. "Τα ιδεώδη, τα ουσιώδη και τα στοιχειώδη της παιδείας", στη συλλογική έκδοση "Για μια δημοκρατική Παιδεία", εκδ. Παπαζήση. "Προϋποθέσεις και προοπτικές για μια εκπαιδευτική μεταρρύθμιση", περιοδ. "Πολίτης", Ιαν.- Φεβρ. 1979. "Εκπαιδευτική πολιτική στις δυτικές και στις ανατολικές χώρες", περιοδ. "Αντί" τεύχος 129, 7 Ιουλ. 1979. "Ο Αλ. Δελμούζος και οι εκπαιδευτικές μεταρρυθμίσεις", περιοδ. της ΟΛΜΕ "Λόγος και Πράξη", τ. άνοιξης 1979. "Συμβολή για μια νέα ανάγνωση των "Ελεύθερων Πολιορκημένων", συμμετοχή στο αφιέρωμα για τον καθηγητή Λίνο Πολίτη. Άρθρα στο περιοδικό "Σύγχρονη Εκπαίδευση", "Επιστημονική Σκέψη" και αλλού. Βιβλιογραφία στη BiblioNet.gr Βιογραφικό, Μεσόκοσμος, 4-1-2010, ανάκτηση 23-7-2014.
Ο Χρήστος Π. Φράγκος (12 Μαρτίου 1927 - 4 Ιουνίου 2014) ήταν Έλληνας πανεπιστημιακός, ομότιμος καθηγητής του Τμήματος Επιστημών Προσχολικής Αγωγής και Εκπαίδευσης του Αριστοτέλειου Πανεπιστημίου Θεσσαλονίκης, παιδαγωγός και συγγραφέας, με διεθνή αναγνώριση για το επιστημονικό του έργο, το οποίο δίνει έμφαση στις σχολικές έρευνες και στις εφαρμογές. Αγωνίστηκε για την ανωτατικοποίηση των Παιδαγωγικών Τμημάτων και την αναβάθμιση του ρόλου των εκπαιδευτικών της πρωτοβάθμιας εκπαίδευσης.